Мы махуэхэм
ФокIадэм и 14,
щэбэт
Япэ медицинэ дэIэпыкъуныгъэ етыным и дунейпсо махуэщ
Украинэ кином и махуэщ
1812 гъэм Москва зауэншэу ятат, къалэри дзэри хъума хъун папщIэ.
1960 гъэм ЩIыдагъэ зыщэ къэралхэм я зэгухьэныгъэр (ОПЕК) къызэрагъэпэщащ.
Австралием парламент хэхыныгъэхэр щокIуэкI.
ФокIадэм и 14 – 21-хэм Алма-Ата (Къэзахъстан) щекIуэкIынущ Евразием и III спорт джэгухэр.
Генерал-майор, КъуэкIыпIэ Жыжьэм пащтыхьым щиIа армэм и командующэ Хьэгъундокъуэ Едыдж къызэралъхурэ илъэси 142-рэ ирокъу. 1918 гъэм Франджым Iэпхъуауэ щытащ.
Шэрджэс тхакIуэ Хъыту Сайдин къызэралъхурэ илъэс 99-рэ ирокъу.
ХьэрычэтыщIэ цIэрыIуэ, жылагъуэ лэжьакIуэ, политик Дер Станислав къызэралъхурэ илъэс 66-рэ ирокъу.
Урысей Правительствэм и УнафэщI Медведев Дмитрий и ныбжьыр илъэс 48-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 16 – 21-рэ, жэщым градус 13 – 15 щыхъунущ.
ФокIадэм и 15,
тхьэмахуэ
Демократием и дунейпсо махуэщ. ООН-м и Ассамблее Нэхъыщхьэм 2007 гъэм дыгъэгъазэм и 13-м игъэуващ.
Мэзым и лэжьакIуэхэм я махуэщ
Дагъыстэным и лъэпкъхэм я зэкъуэтыныгъэм и махуэщ
Шэшэн бзылъхугъэм и махуэщ
Кубань унагъуэм и махуэщ
1932 гъэм Къэбэрдей-Балъкъэр къэрал пединститутыр къызэIуахащ.
УсакIуэ, критик, литературовед, КъБКъУ-м и доцент Къэжэр Хьэмид и ныбжьыр илъэс 75-рэ ирокъу.
Шэрджэс усакIуэ, журналист Пхъэш МуIэед къызэралъхурэ илъэс 64-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 20 – 23-рэ, жэщым градус 14 – 18 щыхъунущ.
ФокIадэм и 16,
блыщхьэ
ЩIым и озон къатхэр хъумэным и дунейпсо махуэщ
1944 гъэм Налшык къыщызэIуахащ республикэм и дохутырхэм я съезд.
Урыс дзэпщ, фельдмаршал Кутузов Михаил къызэралъхурэ илъэс 268-рэ ирокъу.
Физико-математикэ щIэныгъэхэм я доктор, КъБКъУ-м и профессор Ащхъуэт Олег и ныбжьыр илъэс 62-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 16 – 20, жэщым градус 13 – 17 щыхъунущ.
Зыгъэхьэзырар ЖЬЭКIЭМЫХЪУ Маринэщ
